Здравейте,  

направих запис в доказателство за извършено нарушение в съседен на моя имот (мисля, че дори се квалифицира като престъпление) естествено без съгласието на извършителя. Не съм влизала в чуждия имот, снимах от улицата, но против волята на дееца. Оказва се, че този запис е необходим на правоприлагащия орган като доказателство и същия желае да му го предоставя. Въпросът ми е дали съм извършила нарушение с действията си по заснемането и подлежа ли на санкция?  

Предварително благодаря




заснех нарушение без съгласието на извършителя
==============================================

 

Здравейте, 


Всеки гражданин, който е станал свидетел или е разбрал за извършено престъпление, дори да не е пострадал от него, е длъжен да информира прокуратурата или полицията. 


В случай, че бъде образувано досъдебно производство ще бъдете уведомена писмено. В хода на разследването ще бъдете призовани за разпит в качеството Ви на свидетел от разследващ полицай, следовател или прокурор. Явяването Ви е задължително. В описания случай, след като имате доказателства, които са важни за изхода на делото, следва да предоставите устройството, с което сте направили снимките и да съдействате на органите.


Ако бъде образувано дело ще получите призовка да се явите като свидетел. Призовката съдържа името на съда, който я издава, номера и вида на делото, датата, часа и мястото на съдебното заседание. Призоваването Ви означава, че Вашите показания са важни за решаване на делото, затова е от изключително значение да се явите пред съда и да кажете истината по случая.


Хубав ден!


Поздрави,  

Роси


